Franca voton të dielën për presidentin e vendit 
Prej vitesh, vota e qytetit Shatoda (Chateaudun) në Luginën Loire ka reflektuar prirjen politike të Francës. 
Të dielën francezët do të vëndosin se kush do të jetë presidenti i ardhshëm i vendit. Presidenti Macron përballet në balotazh me rivalen e ekstremit të djathtë Marine Le Pen, një përsëritje e skenarit të pesë viteve më parë. Për dy dekadat e fundit, qyteti i vogël Shatoda (Chateaudun), në jugperëndim të Parisit, ka shërbyer si tregues se për kë do të votojë pjesa tjetër e vendit. Korrespondentja e Zërit të Amerikës, Lisa Bryant, ishte në këtë qytet për biseduar me banorët se për cilin kadidat do të votojnë në balotazhin e së dielës. Qyteti piktoresk në Luginën Lua (Loire) është i njohur për monumentet e tij historike, por edhe si tregues i prirjeve politike të Francës. Votimet në këtë qytet për vite me radhë kanë pasqyruar prirjen politike të vendit. Zëri i Amerikës bisedoi me kryetarin e bashkisë Fabien Verdier. Në vitin 2002, presidenti Zhak Shirak i qendrës së djathtë, fitoi shumicën e votave të 13,000 banorëve të qytetit Shatoda. Në vitin 2007, pasardhësi i tij, Nicolas Sarkozy mori votën e tyre – po ashtu socialisti Francois Hollande në 2012 dhe presidenti aktual, Emmanuel Macron, në 2017. Në fillim të muajit, vota e banorëve të qytetit ishte pasqyrim i votës në shkallë kombëtare gjatë raundit të parë zgjedhor. Presidenti Macron përballet të dielën me Marine Le Pen-in e ekstremit të djathtë. Banori i këtij qyteti, Antoine Maestracci, thotë se e ka vëndosur se për kë do të votojë. Aktualisht sondazhet tregojnë se zoti Macron ka të ngjarë ta fitojë balotazhin. Por shumë francezë, në mbarë vendin dhe në këtë qytet, janë ende të pavendosur, çfarë ngre pikëpyetje mbi rezultatin. thotë për Zërin e Amerikës studentja Carla Dacunha. Por e djathta ekstreme duket më pranë fitores se kurrë. Dy dekada më parë, babai i zonjës Le Pen humbi balotazhin presidencial me një diferencë të thellë. Por balotazhi i së dielës mund të rezultojë ndryshe. thotë Nicolas Metereau, banor i qytetit Shatoda. Kryebashkiaku Verdier thotë për Zërin e Amerikës se votuesit ndoshta duan diçka tjetër, larg tradicionales. Zoti Verdier thotë se nuk mund të parashikojë se si banorët e qytetit të tij dhe pjesa tjetër e Francës mund të votojë këtë të dielë.